Nagyon fura. Nem élek normális életet.
Normális dolgokat csinálok.
Nagyon normális vagyok, mégsem élek normális életet.
Selena Gomezt követik a legtöbben az Instagramon.
A Time magazin „A világ 100 legbefolyásosabb embere” listáján van.
Selena Gomez megkapta
a Billboard „Az év női előadója” díját.
- Ez nagyon király. Milyen érzés? - Hihetetlen.
Nagyon komoly volt ilyen korán ekkora sikereket elérni,
de kezdtem rájönni, hogy a megjelenési lehetőséggel, amit kaptam,
arra irányíthatom a figyelmet, amit igazán fontosnak tartok.
- Kedves Selena… - Kedves Selena…
Az ismertségedet arra használod,
hogy felerősítsd a társadalmi igazságért dolgozó fekete vezetők hangját.
A történeted megosztásával
emberek millióinak adtál reményt a gyógyulásra.
Mélyen hiszek benne, hogy egy nálam sokkal nagyobb ok miatt vagyok itt.
Köszönöm, hogy segítesz hallatni a hangom, amit másokkal is megoszthatok.
A bátorságod inspirált arra, hogy én is tegyek valamit.
Az életet megtapasztalni vagyok itt, és hogy ezt megosszam,
és remélhetőleg általam az emberek hinni tudnak valami nagyobban,
és szeretettnek érzik magukat.
Kedves Selena…
Kedves… SELENA GOMEZ
Gyerekkoromban úgy éreztem: „Többet lehet ennél.”
Mindig mondogattam: „Biztos lehet többet, és én látni és csinálni akarom.”
Texasban nőttem fel, és anyukám múzeumokba és színdarabokra hordott.
És határtalan képzelőereje volt,
és azt akarta, hogy én is így nőjek fel.
És hálás vagyok ezért, mert az egész életem a megvalósult képzelet.
Gyerekként imádtam a színjátszást.
Nézem a régebbi dolgaimat, és csak nevetek rajtuk,
mert még csak egy nagyon igyekvő gyerek voltam, tudod?
Rettentően piszkáltak érte, de hát hogy a csudába ne?
Én a radír, te a cerka. Ragadjon át rád a szaga!
Az életem hatalmas részét tette ki, ami formált.
Annyira tiszta volt!
Itthon vagyok!
És nagyon sokat tanultam.
Az összes jót és rosszat, ami ezzel járt.
Mert ez idő alatt
megjelent az az érdeklődés az életemben, amitől nem voltam elájulva.
Helyet kérünk!
A média és a sajtó kezdett felfalni.
Voltak fotósok, akik megjelentek a forgatáson,
és én nagyon ideges lettem.
Nagyon feszült lettem, amikor először átéltem ezt.
Nem akartam címlapra kerülni.
Nehéz így a reflektorfényben lenni?
Az életed minden része, a barátaid,
bárhova mész, bármit csinálsz.
- Egyfolytában figyelnek. - Igen. Néha kicsit frusztráló.
SELENA-EXKLUZÍV! ÉLET A TAYLENA UTÁN
Volt ez a fordulat…
„NEKEM NEM KELL PASI!”
…és az emberek sokkal jobban belemásztak a magánéletembe.
És több évembe került, hogy a reflektorfényt
visszairányítsam arra, ami igazán érdekelt.
Azt hiszem, ha a Disney-hez mész színésznek,
azzal elfogadod, hogy gyerekek példaképe leszel.
WAVERLY HELY VARÁZSLÓISKOLA
Kissé… Azt nem akarom mondani, hogy irányítottak.
Hanem megfigyeltek, ha úgy tetszik, azzal az anyaggal, ami nálam volt.
Szűk korlátok közé szorítottak.
Pont úgy nézel ki, mint ő.
De aztán, tudod, idősebb lettem.
Természetesen szerettem volna idősebb lenni.
Add ide! Hagyd abba!
De együtt éltem a gondolattal, hogy:
„Mindent el fogok veszíteni, ha ezt mondom vagy csinálom.
Senki sem fog ugyanúgy tekinteni rám.”
De ugyanakkor, ha művészként fejlődni akartam,
meg kellett hoznom ezeket a döntéseket.
Mert jól akarok kinézni neked, neked
Kiadtam a Revivalt, az első albumomat az Interscope-nál.
Hadd mutassam meg Milyen büszkén vagyok a tiéd
A Revival, azaz „Újjászületés” címet adtam az albumnak, mert abban voltam.
Ó, ó, ó, ó, ó
Nem lehet a kezem csak az enyém
Úgy éreztem: „Oké, azta! Tényleg kimondhatok ilyesmit,
már belefér. Akkor beszélni fogok róla.”
Mindenestül magamnak akarlak
Az volt a fordulópont: „Innen kezdve nőként halljuk.
Egy virágzó, fiatal nő,
aki már nem az a kislány.”
Jöhet bármi jó, vagy nagy baj Mi csak szeretkezzünk egymással
Ez volt az első alkalom, hogy pimasz és szexi voltam.
Segített a fejlődésben. Segített, hogy más fényben lássanak.
A Revival volt az, amikor megéreztem a hatalmat
önmagam felett.
És az American Music Award győztese…
Selena Gomez!
Az iHeartRadio Music Award nyertese…
Selena Gomez.
Úsztam a sikerben, de nem voltam jól.
Nem tudtam, miért,
de tudtam, hogy sokkal intenzívebben érzem a dolgokat, mint mások.
- Úgy érzed, mintha belekerültél volna… - Nem.
Szinte bűntudatom volt a hírnév miatt.
Mert az én helyzetemben lévőkre azt mondják:
„Hú, jól ki van ez találva. Ilyen király életet élhet.”
GRAMMY-DÍJ
Akkor a magánéletben ez teljesen más érzés?
Igen. Elszigetelt vagy. Te…
Mindig néznek. Ítélkeznek fölötted.
Nincs ennél rosszabb érzés a világon.
És megtanultam, hogy a mentális egészség ugyanolyan fontos, mint a testi.
SELENA GOMEZ AZ INSTAGRAM-KIÉGÉSRŐL, MENTÁLIS EGÉSZSÉGRŐL
Ezáltal aztán rettentő empatikus
és együttérző lettem a fájdalommal élőkkel.
Mert egy kicsit ismerem ezt, és tudom, milyen érzés.
SZERETLEK!
Azt mondják, hogy a zene az egyetemes nyelv.
Ami a nyelvi akadályokat illeti, azok szinte nem is léteznek.
Így ez hatalmas nagy kapcsolódási pont, és mentőöv
nekem és azoknak, akiket szeretek.
BOGOTÁ - KOLUMBIA
Kedves Selena!
Bogotában vagyok, Kolumbiában, abban a városban, ahol születtem.
„Nagyon összetartó latin családból származom.
Csodás gyerekkorom volt.”
De a gimnáziumban betegeskedni kezdtem.
Kedves Selena! A New York-i Sayville-ből származom.
Fullasztó volt ott felnőni.
Valahogy én lettem az a gyerek, akit egész kis korától mindenki piszkált.
„Olyan kis koromtól, hogy arra sem emlékszem, mikor kezdődött.”
Félelemben éltem, hogy már megint mi fog történni,
ki fog bántani. Évek teltek így az életemből.
Végre kilencedikben elkezdtem a terápiát.
Az orvosom azt mondta: „Tudod, neked szorongásos zavarod van.”
Emlékszem, anyukámmal körbekocsikáztuk a várost,
mindenféle orvosokhoz és homeopatákhoz mentünk, hogy kiderítsék, mi baj.
De anyám még a depressziós diagnózisom után is
csak „mély szomorúságnak” nevezte,
mert Kolumbiában ezekről senki sem akar beszélni.
A családom mindig nagyon támogatott,
de az olyan embereknek, akik nem küzdenek ezekkel a problémákkal,
nehéz igazán megérteni.
Nem tudják, milyen az, ha úgy érzed, nem tudsz lélegezni,
és a falak bezárulnak körülötted, amikor pánikrohamod van.
Néhány évvel később haza kellett jönnöm a főiskoláról.
„Ebbe a mély, szörnyű gödörbe kerültem.”
Semmit nem tudtam egyedül megcsinálni.
Nem tudtam egyedül aludni.
A fürdőbe se tudtam egyedül kimenni.
Nem tudtam vezetni.
Otthoni pszichiátriai kezelésre szorultam, mert még a házból sem tudtam kimozdulni.
Még abban az évben sokízületi gyulladást diagnosztizáltak nálam.
A testem az elmém újabb ellenségévé vált.
Az volt a töréspontom.
Öngyilkosságot kíséreltem meg.
A Virginia Techre mentem, ami egy hatalmas egyetem.
Harmincötezer ember.
Őrület volt kisvárosi gyerekként
ennyi ember között lenni,
és néha kiakadtam.
Mindig is a rajongód voltam.
Úgyhogy ha éreztem, hogy ki fogok akadni,
akkor feltettem a lemezedet, a Revivalt,
amitől mindig jobban éreztem magam.
Selena Gomez!
Aztán láttam a köszönőbeszédedet az American Music Awards-gálán.
Mindenem megvolt, és belül teljesen össze voltam törve.
Beszéltél a saját küzdelmeidről a mentális egészséggel,
- és azt mondtad… - „Ha össze vagy törve…”
…nem muszáj, hogy úgy is maradj.
El voltam ájulva.
Ott voltál, ez a rettentő híres ember,
és azt mondtad: „Átmentem rajta, és ép bőrrel jutottam ki a túloldalon.”
„Úgy éreztem, a szavaid pontosan foglalják össze az érzéseimet.”
Ettől azt gondoltam, hogy többet akarok tenni.
Selena, olyan őszinte voltál az útról, amit megtettél!
Beszélgetéseket indított.
Sokat segített.
És elgondolkodtatott.
Tenni akartam valamit, hogy az emberek Kolumbiában rájöjjenek,
hogy a terápia nem szégyellni való dolog.
Elkezdtem írni a problémáimról, és cikkeket publikálni a neten
öngyógyításként, és hogy valami rendet találjak a káoszban.
A végzős évemben indultam az öregdiák-elnökségi tagságért.
Mindenkinek ki kell állnia valamiért, én az öngyilkosság-megelőzést választottam.
Ki kellett lépnem 60 000 ember elé,
ahol bemondták a nevemet az öngyilkosság megelőzésével kapcsolatban.
A VT OTTHONA
És Jake Vail, akit Faye Vail kísér.
Én, a szorongásos zavarral küzdő, szégyellős srác.
De, Selena, ahogy te vállaltad a kockázatot, hogy elítélnek,
mert beszéltél a kezelésedről, az számomra iránymutató volt,
hogy vállaljam azt a kockázatot, hogy eláraszt a bénító szorongás, azért,
hogy segítsek szenvedő társaimon.
„Ideje volt, hogy ne a félelem uralja az életemet.”
Megint észrevett a világ.
Már nem rejtőzöm a mentális betegségem diagnózisa mögé.
Én magam is pszichológus lettem, és szenvedélyes mentálhigiénés aktivista.
Egyetemista vagyok, ahol folytatom a kiállást a mentális egészség mellett.
Most már terjeszteni tudom az üzenetedet.
A világ minden tájáról vannak barátaim.
Nagyon hálás vagyok neked, Selena,
reményt adsz nekem és a világnak azzal, hogy megosztod velünk a küzdelmeidet.
Selena, köszönöm, hogy megmutatod, hogy lehetséges a gyógyulás,
és hogy van elérhető segítség, ha keresed.
Ezt imádom.
Még fiatalabb koromban elmentem egy szemészeti vizsgálatra,
és ha orvosnál jársz,
megmérik a vérnyomásodat, a lázadat, meg minden.
És a vérnyomásom 155/100 volt,
és azt mondták: „Ezzel be kell menned a sürgősségire.”
Elvégeztek pár vizsgálatot.
És bent kellett maradnom éjszakára.
És az egész végén kiderült, hogy lupuszom van.
Nem értettem teljesen, hogy az mit jelent.
Azt tudtam, hogy autoimmun betegségem van.
Hogy a testem bent harcol önmaga ellen.
Hogy vagytok?
És a legvalószínűtlenebb ez volt, mert hát soha nem voltam kimerült.
Fiatal voltam. Teljesen jól éreztem magam.
És ez nem is a szülinapom
Úgyhogy azt hallani egy orvostól, hogy: „Ó, tudod,
agyvérzést is kaphattál volna a színpadon, meghalhattál volna,”
durva volt, de nem engedtem el az agyamig.
Nem akartam feldolgozni.
A súlyom ingadozott, mert szedtem egyes gyógyszereket.
És az emberek persze kombináltak.
KRITIZÁLJÁK A LUPUSSZAL ÖSSZEFÜGGŐ HÍZÁS MIATT
EZ „NAGYON FELKAVARTA”
Mintha alig várták volna, hogy fogást találjanak rajtam.
SELENA GOMEZ AZT MONDJA, AZ EMBEREK „TÁMADTÁK”
A SÚLYA MIATT, MIKOR LUPUSSZAL KÜZDÖTT
Megszégyenítettek a lupusz miatti hízásomért.
EZ TÉNYLEG SELENA? DAGADTNAK NÉZ KI, ÉS FURA AZ ORRA…
OLYAN HÁLÁS VAGYOK
Hazudtam. Felmentem a netre, képet posztoltam magamról,
és azt mondtam: „Nem számít.”
#TÖBBSZERETNIVALÓ
„Nem fogadom el, amit mondotok.”
Miközben ezt posztoltam, bent a szobában
kisírtam a szemem, mert senki nem érdemli, hogy ilyeneket halljon.
Bár úgy posztoltam ezeket, hogy azt mondtam: „Nem zavar,”
mert nem akartam, hogy olyanokat zavarjon,
akik ugyanezt tapasztalják.
Megszégyenítik őket a külsejükért, azért, hogy kik, vagy kit szeretnek.
Szerintem ez rettentő igazságtalan.
Szerintem senki sem érdemli, hogy kevesebbnek érezze magát.
Fordíts el a fejed, Selena!
A 20-as éveim elején sokat romlott a lupuszom,
és már durván megtámadta a veséimet.
Ijesztő volt, mert úgy állt a dolog:
„Oké, veseátültetésre lesz szükséged.”
Rettegtem az életemért.
Tudom, hogy őrült hosszú a várólista.
Tudom, hogy nagyon megterhelő folyamat.
Tudom, hogy ez sokat megkívánna tőlem,
nem voltam benne biztos, hogy fel vagyok rá készülve.
Egy nap hazaért és sírva fakadt.
Kérdeztem: „Mi baj?”
És akkor elmondta nekem.
Hogy: „Nem tudom, mit csináljak. A listán hét-tíz évig kell várni.”
És akkor kiszakadt belőlem. Mondom: „Megnézetem, alkalmas vagyok-e.”
A legjobb barátnőm, a neve Francia.
Azt mondta: „Nem, biztos megnézetem magam.”
Úgyhogy három napon belül megcsináltatta, és alkalmas volt.
NŐK A ZENÉBEN
És ez volt az egyik olyan pillanat, amikor úgy éreztem, hogy figyelnek rám.
Tudom, hogy nagyon szerencsés voltam.
Jól tudom, hogy ez nem történik meg sok emberrel,
és tudom, mi a kimenetele ennek párszor, hogy milyen komoly tud lenni.
Úgyhogy nem veszem félvállról, ami velem történt.
Hogy őszinte legyek,
Franciának kéne ezt a díjat kapnia…
mert megmentette az életemet.
Bocsánat!
Soha, de soha nem leszek úgy lekötelezve senkinek, mint Franciának.
Az, hogy valaki gondolkodás nélkül donor lesz,
hihetetlenül lenyűgöző.
Igazából közös tetkónk is van.
A veseátültetés napja.
Hiszem, hogy ennek így kellett történnie,
hogy oda juthassak, ahol vagyok.
Át kellett mennem ezen, hogy tehessek másokért.
TORRANCE - KALIFORNIA
Kedves Selena!
Van köztünk egy nagyon mély kapocs.
„Én is Texasból származom, mint te, Selena.”
Épp akkor költöztünk Dél-Kaliforniába a férjemmel és a kislányommal,
úgy 20 éve, hogy angol nyelvet, matekot és fizikát tanítsak külföldi diákoknak.
Teljesnek éreztem az életemet, amikor éles kanyart vett.
Furcsa tüneteket kezdtem észlelni.
Szétszórt voltam, nem tudtam tisztán gondolkodni.
A hajam hullott.
Hirtelen meghíztam.
Telt az idő, de semmi nem javult.
Szerencsémre tanultam biológiát,
így tudtam eleget ahhoz, hogy én magam járjak utána.
Az összes tünetemet összevetve a keresés eredményével
mindenképpen reumatológushoz akartam fordulni.
Hát, Selena, nem tudom, te mit éreztél, amikor megkaptad a diagnózist.
Én megkönnyebbültem.
„A betegségemnek legalább volt neve.”
Lupusz.
A lupusz a láthatatlan betegség.
Nem tűnik úgy, mintha bármi baj lenne velünk.
Normálisnak nézünk ki, aranyosan, sőt mesésen.
Mármint nézd meg magad a vörös szőnyegen!
Biztos hallottál már olyanokat, hogy:
„‚Tényleg beteg? Én úgy látom, jól van.’
És így is van.”
Addig, amíg már nincs.
Volt egy fellángolásom, amiből fél év intenzív osztály lett.
Mivel szisztémás lupuszom van, így megtámadta a veséimet.
Kilenc évet töltöttem dialízisen.
Ez a második legnagyobb dolog, ami közös bennünk, Selena.
Mindkettőnknek volt már veseátültetése.
Azta!
Annyira fontos, hogy beszélsz a betegségről!
REMÉNYGÁLA
Ahogy tudod, a latin-amerikai és fekete közösségeket sújtja a leginkább.
Nagyon fontos, hogy meglegyenek a szükséges információink,
hogy az emberek megkapják a megérdemelt ellátást.
Úgyhogy én most az Amerikai Lupusz Alapítványnak dolgozom.
Az eseményeink közül az egyik kedvencem az évente megtartott gála, a Remény estje.
Olyan támogatást nyújt a lupuszosoknak, amire az első diagnózisomkor vágytam.
„Az év legdögösebb partija.
Mint te…”
A lupusz arca lettem.
Részt vettem az első országos reklámkampányban,
hogy felfigyeljenek a betegségre.
JÓL NÉZEK KI, DE ROSSZUL ÉRZEM MAGAM. LEHET LUPUSZ?
De tudjuk, hogy amit teszünk, sokkal nagyobb nálunk.
Köszönöm, hogy beszélsz a betegségünkről, Selena.
A lupusz kegyetlen ellenség,
de megtiszteltetés veled együtt harcolnom.
Hűha! Nem erre számítottam.
Ez lenyűgöző, Wendy.
Nem tudom, mit mondjak. Köszönöm.
Bébi, bébi, oly távoli voltál…
Nagyon sebezhető vagyok. Nagyon érzelmes vagyok.
A dalszerzés rengeteg érzést képes felszínre hozni.
Katartikus. Olyasmi, amit szinte muszáj csinálnom.
A kifejezés egy formája.
Láttam, ahogy öregszünk A pirítóban megég a kenyerünk
Szóval még ha vidám dalt is csinálok,
általában van egy kis sötétség benne.
És ez nekem nem gond.
Tetszik, hogy van a zenémben olyan is, amin az emberek elgondolkodnak:
„Oké, hát ez meg miről szól?”
És az, hogy aztán rájönnek.
Meglepő módon általában igazuk van.
Hé, szeretnék időt szakítani egy gyors üzenetre nektek…
ÜZENET TŐLEM
…mert nem posztoltam olyan sokat.
Igazi „se veled, se nélküled” kapcsolatban vagyok a közösségi médiával.
De a legutóbbi választások alatt
nem lehettem volna boldogabb, hogy van ez a platformom.
Nincs igazság, nincs béke!
SZOLIDARITÁS IGAZSÁGOT GEORGE-NAK
Nincs igazság, nincs béke!
SZÁMÍTANAK A FEKETE ÉLETEK
Sok érdekes dolog kezdett történni a világban és az országunkban.
RENDŐRSÉG
És visszataszító volt. Veszélyes.
Nagyon riasztó volt, és sok köze volt a bőrszínhez.
A KULTÚRÁNKAT SZERETIK, MINKET NEM
DÖNTSÜK MEG NEW YORKOT
Tudnom kellett, hogyan tudnék bármit helyrehozni.
Csakhogy nem az én hangomat kellett hallatni.
De nekem volt meg hozzá a terem.
Ruby Bridges vagyok,
és szeretném megragadni az alkalmat, hogy megköszönjem Selenának
ezt a csodás lehetőséget, hogy egyenesen hozzátok szólhatok.
ÜZENET TŐLE: @RUBYBRIDGESOFFICIAL
Ezért úgy döntöttem, hogy átadom a platformomat
azoknak, akik megélték ezeket,
akik tudják.
Hisszük, hogy nem a kápé határozza meg az emberségünket,
és hogy a faj nem határozza meg az értékünket.
És nem örülhettem volna jobban az egésznek,
mert sokat tanultam.
Én ettől azt kaptam, hogy még lelkesebben harcoltam azért, amiben hittem.
Kedves Selena!
Tudod, hogy aktivista voltam,
a fekete transznemű emberek becsületéért és méltóságáért harcoltam
egész munkásságom alatt.
Frissen kikerülve a főiskoláról riporter voltam egy kis újságnál
Georgiában, a szülőhelyemen.
Úgy van, ahogy gondolod, akkoriban nem sok helyen jelenhettem meg
transznemű voltom teljes dicsőségében és hitelességében.
„A transzneműeket még mindig nagyon mélyen diszkriminálják
a társadalmunkban.”
Tapasztalatainkat lekicsinylik a munkahelyen,
az iskolákban és a kormányzatban,
sőt a saját otthonunkban és közösségünkben is.
Tudtam, hogy ki kell állnom, és szolgálnom kell a transz közösséget.
Így hát közösségi szervezőkkel kezdtem el dolgozni Atlantában.
Országos szintű szervezője lettem a Transzneműek Jogi Központjának,
ami az ország legnagyobb, transzneműek által vezetett szervezete.
2018-ban az Out magazin vezető szerkesztője lettem…
„…ahol én voltam az első transznemű
a kiadvány vezetőségében.”
RAQUEL WILLIS TÖRTÉNELMET ÍR
Úgy örültem, hogy sikerült a közösségünket árnyaltabban láttatni!
AZ OUT100 BEMUTATJA A TRANSZ GYÁSZJELENTÉSEK PROJEKTET
Selena, mindig úgy éreztem, hogy te fény vagy az éjszakában.
Te már azelőtt, hogy sokan divatból átadták a mikrofont,
megosztottad a platformodat, hogy hangot adj…
AZ IGAZSÁGOSSÁG A SZERETET
…a társadalmi igazságért harcoló vezetőknek.
SZÁMÍTANAK A FEKETE ÉLETEK
- Kié az utca? Kié az utca? - A miénk! A miénk!
Fekete transzneműekként
nemcsak az állami erőszak állandó fenyegetésével kell szembenéznünk…
VÉDJÜK A FEKETE TRANSZ ÉLETEKET
…de a környezetünk erőszakával és diszkriminációjával is.
TRANSZ SZERETET
2020. június 13-án
te megadtad azt a lehetőséget, hogy átvegyem az Instagramodat.
Nos, tudtam, hogy ez nem akármi.
Végtére is hatalmas közönséged van világszerte,
az Instagram történetének egyik legnagyobb követőtáborával.
Meg tudtam osztani a fekete transz aktivisták történetét,
például Marsha P. Johnsonét és Miss Majorét.
Meg tudtam osztani a forráslistát, amit a közösség tagjai állítottak össze
más fekete transz vezetőkről és szervezetekről.
„Ez nem csak az én felemelésem volt.
A mozgalmunk felemelése is.”
Az Insta-fiókod átvétele után
a megnőtt platformomat arra tudtam használni,
hogy támogassam a történelmi menet szervezését itt Brooklynban.
2020. JÚNIUS 14
Igazságot! Most!
Brooklyn felszabadításának neveztük el,
és az életüket vesztett fekete transzneműek előtt tisztelegtünk.
SZÁMÍTANAK A FEKETE TRANSZ ÉLETEK
Hiszek az erőtökben.
- Hiszek az erőnkben. - Hiszek…
Ez volt az első alkalom, hogy ekkora tömeg volt.
Tizenötezer ember gyűlt össze a fekete transzneműek miatt.
Hiszek a fekete transzneműek erejében.
SZÁMÍTANAK A FEKETE TRANSZ ÉLETEK
Ez egy példátlan pillanat volt,
amit soha nem fogok elfelejteni egész hátralévő életemben.
„A fekete transzneműek felszabadítása mindenkit felszabadít.”
Selena, köszönet a példamutatásodért, hogy mit jelent vezetőnek lenni,
és hogy akkor cselekedtél, amikor a fekete transzneműeknek nagy szükségük volt rád.
Amíg nem győzünk. Amíg nem győzünk.
Nézd, egyformák vagyunk!
Tudod, én soha nem akartam ez az érinthetetlen valami lenni.
Anyukám azt tanította, hogy senki sem nagyobb a másiknál,
senki sem jobb vagy rosszabb.
Mindenki egyforma, csak mindannyian máshogy nőttünk fel.
Én így látom az életemet.
Ezért van, hogy a találkozóimat ugyan másfél órásra tervezik,
de általában háromórásak.
És ez nem hazugság. Bárhol utána lehet nézni.
Azért van, mert beszélgethetek a rajongóimmal úgy,
ahogy nem hiszem, hogy tudnék,
ha ilyen tökéletes, makulátlan ember lennék.
És ők nem csak rajongók. Hanem emberek.
És az én szívem nyitva áll az emberek előtt.
Selena, a te példád nélkül
nem lettek volna meg a szükséges eszközeim, hogy beszéljek erről.
Szívből köszönöm neked, hogy sokunk küzdelmét tetted lehetővé,
olyanokét, akik úgy érzik, hogy nem urai a testüknek és az elméjüknek.
Szeretettel: Raquel.
Őszinte híved: Wendy.
Sok szeretettel: Mariana.
Rajongással: Jake.
Én csak azt használom, amim van, és jót cselekszem vele.
Ez az, amiben igazi örömöt leltem.
A feliratot fordította: Binder Natália